Amikor stresszelünk, a szervezet túlélő üzemmódba kapcsol pont úgy, mint amikor az ősember szembetalálkozott egy kardfogú tigrissel. Ám amíg ő a felszaporodott hormonális- és egyéb testi (keringés, légzés) változásokat arra használta, amire valók – harcra vagy menekülésre, majd utána visszatért a nyugalmi állapotba – addig a 21. század embere kitartóan bosszankodik tovább a dugóban, vitatkozik a főnökével vagy idegeskedik egy határidőn. Ha túl sokáig, napokon, heteken, hónapokon vagy akár éveken keresztül stressz állapotban létezünk, az tartós szimpatikus idegrendszeri (túlélő üzemmód) dominanciát fog eredményezni, amely során a szervezet nem képes a regenerációra. Mindez egészségügyi panaszok sorát fogja életre hívni. A megoldás a paraszimpatikus, vagyis a “nyugalmi idegrendszer” aktiválása: ez az az üzemmód, amelyben a testünknek lehetősége van “kijavítani” a meghibásodásokat. amelynek hatására a testünk képes “kijavítani” a meghibásodásokat.